Za roman, vidite članak Reflections in a Golden Eye (roman).

**Odsjaji u zlatnom oku** (engl. ) je filmska adaptacija istoimenog romana, u režiji Džona Hjustona. U glavnim ulogama su Marlon Brando i Elizabet Tejlor. Ulogu Veldona Pendertona trebalo je da dobije Montgomeri Klift, ali je zbog njegove smrti ona pripala Brandu. Film se bavi problemom potisnute homoseksualnosti.

Radnja
------

Film prikazuje poroke, želje i preživljavanja šest ljudi. Pukovnik Veldon Penderton je ozbiljan i hladan čovek, vojnici ga se plaše, ali ga i poštuju. Međutim, on ne može da prihvati činjenicu da je homoseksualac i da mu se zbog toga gadi sopstvena supruga, izuzetno lepa i zgodna. Ona pak, spava sa njegovim kolegom, pukovnikom Morisom. Morisova supruga Alison je posle smrti svoje bebe pala u duboku depresiju, tokom koje je bradavice sekla baštenskim makazama. Sada se fizički i mentalno oporavlja, ali novi problem je veza između njenog supruga i Pendertonove egocentrične žene Leonore. O Alison se stara mladi Filipinac Anekleto, čija feminiziranost izluđuje njenog supruga. Šesta osoba je mladi vojnik Vilijams, koji špijunira porodicu Penderton. Leonora ga zna kao momka koji se brine o njenom konju, *Žar-ptici*, a Veldon, kao zgodnog mladića koji uveče jaše go na crnoj kobili. Vilijams svako veče krišom ulazi u Leonorinu sobu, gde je gleda kako spava i miriše njene stvari, a opet, njen suprug ga indiskretno posmatra preko dana. Ne mogavši da podnese sramnu vezu između svog supruga i žene njegovog najbližeg kolege, Alison odlučuje da se razvede i odseli sa Anekletom. Uplašivši se za svoj položaj, Moris je šalje u sanatorijum, gde ona uskoro izvršava samoubistvo. On tek tada shvata koliko je zaista voleo, da želi da mu se makar vrati Anekleto, koga je toliko mrzeo. Svakodnevna priča o Anekletu će nervirati njegovu hirovitu ljubavnicu, pa će odnosi između njih zahladneti. Jedne večeri Veldon ugleda Vilijamsa kako ulazi u njegovu kuću. Misleći da je došao zbog njega, brzo popravlja frizuru i čeka kod vrata. Međutim, videvši da ovaj ide u Leonorinu sobu, uzima pištolj i ubija ga na mestu.

Uloge
-----

| Glumac | Uloga |
| --- | --- |
| Marlon Brando | Veldon Penderton |
| Elizabet Tejlor | Leonora Penderton |
| Brajan Kit | Moris |
| Džuli Haris | Alison |
| Zoro Dejvid | Anekleto |
| Robert Forster | Vilijams |

Spoljašnje veze
---------------

* *Reflections in a Golden Eye* na sajtu IMDb

| * p
* r
* u
Filmovi koje je režirao John Huston |
| --- |
| 1940-e | 
* *The Maltese Falcon* (1941)
* *In This Our Life* (1942)
* *Across the Pacific* (1942)
* *Report from the Aleutians* (1943)
* *The Battle of San Pietro* (1945)
* *Let There Be Light* (1946)
* *The Treasure of the Sierra Madre* (1948)
* *Key Largo* (1948)
* *We Were Strangers* (1949)

 |
| 1950-e | 
* *The Asphalt Jungle* (1950)
* *The Red Badge of Courage* (1951)
* *The African Queen* (1951)
* *Moulin Rouge* (1952)
* *Beat the Devil* (1953)
* *Moby Dick* (1956)
* *Heaven Knows, Mr. Allison* (1957)
* *The Barbarian and the Geisha* (1958)
* *The Roots of Heaven* (1958)

 |
| 1960-e | 
* *The Unforgiven* (1960)
* *The Misfits* (1961)
* *Freud: The Secret Passion* (1962)
* *The List of Adrian Messenger* (1963)
* *The Night of the Iguana* (1964)
* *The Bible: In the Beginning* (1966)
* *Casino Royale* (1967)
* *Reflections in a Golden Eye* (1967)
* *Sinful Davey* (1969)
* *A Walk with Love and Death* (1969)

 |
| 1970-e | 
* *The Kremlin Letter* (1970)
* *Fat City* (1972)
* *The Life and Times of Judge Roy Bean* (1972)
* *The Mackintosh Man* (1973)
* *The Man Who Would Be King* (1975)
* *Wise Blood* (1979)

 |
| 1980-e | 
* *Phobia* (1980)
* *Victory* (1981)
* *Annie* (1982)
* *Under the Volcano* (1984)
* *Prizzi's Honor* (1985)
* *The Dead* (1987)

 |